Babelscape/SREDFM huggingface dataset:
Μάικλ Κόλινς

:* "Το λήμμα αυτό αναφέρεται στον αστροναύτη. Για τον Ιρλανδό επαναστάτη και πολιτικό ηγέτη, δείτε Μάικλ Κόλινς (Ιρλανδός ηγέτης)."
Ο Μάικλ Κόλινς ("Michael Collins", 31 Οκτωβρίου 1930-28 Απριλίου 2021) ήταν Αμερικανός αστροναύτης και πιλότος δοκιμών. Ταξίδεψε δύο φορές στο διάστημα, την πρώτη φορά με το διαστημόπλοιο "Gemini 10" και τη δεύτερη ως πιλότος του οχήματος διακυβερνήσεως της αποστολής "Απόλλων 11". Ενώ ο Κόλινς παρέμεινε σε τροχιά γύρω από τη Σελήνη, οι Νηλ Άρμστρονγκ και Μπαζ Όλντριν προσεδαφίσθηκαν με τη σεληνάκατο και έγιναν οι πρώτοι άνθρωποι που περπάτησαν πάνω στη Σελήνη. Ακόμα και χωρίς να πατήσει ποτέ πάνω στην επιφάνειά της, ο Κόλινς παραμένει ένας από τους μόλις 24 ανθρώπους στην Ιστορία της ανθρωπότητας που έχουν ταξιδέψει μέχρι τη Σελήνη. Υπήρξε επίσης ο 4ος άνθρωπος στην ιστορία (ο τρίτος Αμερικανός) που εκτέλεσε «περίπατο στο διάστημα» (δραστηριότητα εκτός σκάφους, EVA) και ο πρώτος που εκτέλεσε περισσότερους από έναν.

Μετά την αποχώρησή του από τη NASA το 1970 έγινε βοηθός υπουργός Εξωτερικών για τις Δημόσιες Υποθέσεις και μετά διευθυντής στο Εθνικό Μουσείο Αέρα και Διαστήματος, μέχρι το 1978.

Πέθανε σε ηλικία 90 ετών στις 28 Απριλίου 2021.
Νίκος Ράμμος

Ο Νίκος Ράμμος ήταν Έλληνας ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης στα τέλη της δεκαετίας του '30 μέχρι και την χρονιά που κατέκτησε τον τίτλο του πρωταθλητή Ελλάδος το 1946.
Βλαδίμηρος Τακατζόγλου

Ο Βλαδίμηρος Τακατζόγλου ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1937 ως το 1947, κατακτώντας τον τίτλο του πρωταθλητή Ελλάδος το 1946.
Κώστας Γκότσης

Ο Κώστας Γκότσης ήταν Έλληνας ποδοσφαιριστής της προπολεμικής και πρώιμης μεταπολεμικής εποχής, ο οποίος αγωνιζόταν ως τερματοφύλακας για την ομάδα του Άρη στα τέλη της δεκαετίας του '30 και υπήρξε αναπληρωματικός του Κώστα Βελλιάδη μέχρι το 1948.
Προτασιακός λογισμός

Προτασιακός λογισμός (ή αλλιώς "προτασιακή λογική") είναι ο κλάδος της μαθηματικής λογικής ο οποίος μελετά τις λογικές προτάσεις (αν είναι αληθείς ή ψευδείς) που σχηματίζονται από άλλες προτάσεις με τη χρήση των λογικών συνδέσμων, και το πώς η αληθοτιμή των πρώτων εξαρτάται από εκείνη των τελευταίων. Οι λογικοί σύνδεσμοι βρίσκονται επίσης και στις φυσικές γλώσσες. Στην ελληνική γλώσσα, για παράδειγμα, έχουμε τους λογικούς συνδέσμους «και» (σύζευξη), «ή» (διάζευξη), «όχι» (άρνηση) και «αν» (αλλά μόνο όταν χρησιμοποιείται με την έννοια της "λογικής" συνεπαγωγής).

Το ακόλουθο είναι ένα παράδειγμα ενός πολύ απλού συμπερασμού που εμπίπτει στο πεδίο εφαρμογής της προτασιακής λογικής:

     Προκείμενη 1: Αν βρέχει, τότε έχει συννεφιά

     Προκείμενη 2: Βρέχει.

     Συμπέρασμα: Έχει συννεφιά.

Και οι δύο προκείμενες, όπως και το συμπέρασμα είναι λογικές προτάσεις. Οι προκείμενες θεωρούνται δεδομένες και, στη συνέχεια, με την εφαρμογή του modus ponens (ένας κανόνας συμπερασμού) συνάγεται το συμπέρασμα.

Καθώς όμως η προτασιακή λογική δεν ασχολείται με τη δομή των προτάσεων πέρα από όσο μπορούν να αναλυθούν μέσω των λογικών συνδέσμων, ο παραπάνω συμπερασμός μπορεί να επαναδιατυπωθεί αντικαθιστώντας τις προηγούμενες ατομικές προτάσεις με συγκεκριμένα σύμβολα («προτασιακές μεταβλητές») που τις αντιπροσωπεύουν:

Προκείμενη 1: formula_1

Προκείμενη 2: formula_2

Συμπέρασμα: formula_3

Το ίδιο μπορεί να παρασταθεί συμβολικά με τον ακόλουθο τρόπο:

formula_4

Όταν το Ρ ερμηνεύεται ως «Βρέχει» και το Q ως «έχει συννεφιά» οι παραπάνω συμβολικές εκφράσεις μπορεί να θεωρηθούν ότι αντιστοιχούν ακριβώς στην αρχική έκφραση σε φυσική γλώσσα. Όχι μόνο αυτό, αλλά θα αντιστοιχούν επίσης και σε οποιοδήποτε άλλο συμπερασμό αυτής της μορφής, ο οποίος θα είναι έγκυρος κατά τον ίδιο τρόπο.

Η προτασιακή λογική μπορεί να μελετηθεί μέσω ενός τυπικού συστήματος στο οποίο τύποι τής αντίστοιχης τυπικής γλώσσας μπορούν να ερμηνευθούν ως προτάσεις μίας φυσικής γλώσσας. Ένα σύστημα κανόνων συμπερασμού και αξιωμάτων επιτρέπει σε ορισμένους τύπους να παραχθούν. Αυτοί οι τύποι που προκύπτουν ονομάζονται θεωρήματα και μπορούν να ερμηνευθούν ως αληθείς προτάσεις. Μία κατασκευασμένη ακολουθία αυτών των τύπων είναι γνωστή ως απόδειξη ή παραγωγή και ο τελευταίος τύπος της ακολουθίας είναι το θεώρημα. Η απόδειξη αυτή μπορεί να ερμηνευθεί ως απόδειξη της πρότασης που αντιπροσωπεύεται από το θεώρημα.

Όταν ένα τυπικό σύστημα που χρησιμοποιείται για να αντιπροσωπεύσει την τυπική λογική μόνο οι ατομικές προτάσεις συμβολίζονται με μεταβλητές. Οι προτάσεις σε φυσική γλώσσα που προκύπτουν όταν ερμηνευθούν είναι εκτός του συστήματος, και η σχέση μεταξύ του τυπικού συστήματος και της ερμηνείας του είναι επίσης έξω από το ίδιο το τυπικό σύστημα.

Συνήθως στην προτασιακή λογική οι τύποι ερμηνεύονται ως δηλώσεις είτε αληθείς είτε ως ψευδείς· η ερμηνεία αυτή συνήθως δίνεται από μία αληθοσυνάρτηση. Αυτού του είδους η προτασιακή λογική και συστήματα ισομορφικά προς αυτή θεωρούνται ως λογική μηδενικής τάξεως.
Σαντρ

Σαντρ (Sadr) είναι το ιδιαίτερο όνομα του αστέρα γ του αστερισμού Κύκνου ("gamma Cygni", γ Cyg). Το όνομα αυτό (όπως και οι παρεφθαρμένες παραλλαγές Sadir και Sador) προέρχεται από την αραβική λέξη sadr (صدر), που σημαίνει «στήθος», καθώς αυτό το μέρος του πτηνού (κότας κατά τους Άραβες) αντιπροσωπεύει το άστρο — η ίδια λέξη που έδωσε το αραβικό όνομα του αστέρα α Κασσιόπης. Στον κατάλογο αστέρων του "Calendarium" του Αλ Αχσασί αλ Μουακέτ (17ος αι.) ο γ Κύκνου αναφέρεται ως صدرألدجاجة ("şadr aldajaaja"), που μεταφράζεται ως «στήθος της κότας». Πιο ρεαλιστικά, σημειώνει το κέντρο του σταυρού που σχηματίζουν οι φωτεινότεροι αστέρες του Κύκνου.

Στην κινεζική γλώσσα η φράση 天津 (Tiān Jīn), που σημαίνει «Ουράνιο λιβάδι», αναφέρεται σε μία συνάστρωση που αποτελείται από τα άστρα γ Κύκνου, δ Κύκνου, 30 Κύκνου, α, ν, τ, υ, ζ and ε Κύκνου. Συγκεκριμένα ο γ Cygni είναι γνωστός ως 天津一 (Tiān Jīn yī), δηλαδή «Πρώτο (άστρο) του Ουράνιου Λιβαδιού».

Ο γ Κύκνου προβάλλεται σε μία περιοχή του ουρανού με φωτεινά και σκοτεινά νεφελώματα, όπως το διάχυτο νεφέλωμα εκπομπής IC 1318, που είναι γνωστό και ως περιοχή Σαντρ.
Ηρώ Λάμπρου

H Ηρώ Λάμπρου (Αθήνα, 1915 - 20 Μαρτίου 1988) ήταν Ελληνίδα δημοσιογράφος, συγγραφέας και πολιτικός, η πρώτη γυναίκα βουλευτής με την Ένωση Κέντρου. Ανέπτυξε έντονη φεμινιστική δράση και άφησε σημαντικό συγγραφικό έργο.
Ιωάννης Αιλιανός

Ο Ιωάννης Αιλιανός του Κωνσταντίνου (Ανδρίτσαινα 1906 - Αθήνα, 22 Ιουνίου 1983) ήταν Έλληνας καθηγητής Οδοντικής Χειρουργικής στο Πανεπιστήμιο των Αθηνών.
Βενέρα 7

Το Βενέρα 7 (ρωσ. Венера-7) ήταν σοβιετικό μη επανδρωμένο διαστημόπλοιο του προγράμματος Βενέρα, που είχε σαν στόχο την εξερεύνηση της Αφροδίτης. Είναι το πρώτο σκάφος που έφτασε στην επιφάνειά της και ταυτόχρονα το πρώτο στην ιστορία που προσεδαφίστηκε επιτυχώς σε άλλο πλανήτη και κατάφερε να μεταδώσει σήμα πίσω στην Γη.
Δημήτρης Σταυράκμπεης

Ο Δημήτρης Σταυράκμπεης ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας από το 1937 μέχρι το 1947.
Γκασπάρε Αζέλι

Ο Γκασπάρε Αζέλι ("Gaspare Aselli", 1581 – 9 Σεπτεμβρίου 1625) ήταν Ιταλός γιατρός, περισσότερο γνωστός από την ανακάλυψη των γαλακτωδών λεμφαγγείων. Ο Αζέλι ανακάλυψε (ή επανανακάλυψε) τα χυλώδη αγγεία και μελέτησε συστηματικά τη σημασία αυτών των αγγειακών δομών.
Μάτση Χατζηλαζάρου

Η Μάτση Χατζηλαζάρου (πραγματικό όνομα: Μαρία Λουκία Χατζηλαζάρου, Θεσσαλονίκη, 17 Ιανουαρίου 1914 – Αθήνα, 16 Ιουνίου 1987) ήταν Ελληνίδα ποιήτρια. Θεωρείται από πολλούς η πρώτη υπερρεαλίστρια ποιήτρια στην Ελλάδα.
Αστική Σχολή Ηνωμένων Εκπαιδευτηρίων Μουχλίου-Ποτηρά

Η Αστική Σχολή Ηνωμένων Εκπαιδευτηρίων Μουχλίου-Ποτηρά ήταν εκπαιδευτικό ίδρυμα στην Κωνσταντινούπολη
Κυριάκος Σπυριούνης

Ο Κυριάκος Σπυριούνης του Πέτρου (γενν. 17 Νοεμβρίου 1933) είναι αντιστράτηγος εν αποστρατεία του ελληνικού Στρατού Ξηράς και πολιτικός. Διετέλεσε διοικητής του Γ΄ Σώματος Στρατού και βουλευτής του ΠΑΣΟΚ.
Ζακ Σαντέρ

Ο Ζακ Σαντέρ (γεννήθηκε στις 18 Μαΐου του 1937) είναι Λουξεμβουργιανός πολιτικός.
Γιάννης Λιακόπουλος

Ο Γιάννης Λιακόπουλος ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1945 ως το 1957, κατακτώντας τον τίτλο του πρωταθλητή Ελλάδος το 1946.
Νίκος Τσώνας

Ο Νίκος Τσώνας είναι Έλληνας βετεράνος ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης στο δεύτερο μισό της δεκαετίας του '40, κατακτώντας τον τίτλο του πρωταθλητή Ελλάδος το 1946.
Οικονομικά σε ένα μάθημα

Το «Οικονομικά σε ένα μάθημα» είναι μια εισαγωγή στα οικονομικά της ελεύθερης αγοράς, γραμμένη από τον Χένρυ Χάζλιτ που πρωτοεκδόθηκε το 1946. Βασίζεται στο δοκίμιο του Φρεντερίκ Μπαστιά «Αυτό που βλέπουμε και αυτό που δεν βλέπουμε».

Το «Ένα μάθημα» καταγράφεται στο πρώτο μέρος του βιβλίου:

Το δεύτερο μέρος του βιβλίου αποτελείται από 24 κεφάλαια, καθένα από τα οποία παρουσιάζει το επιμύθιο μέσα από τον εντοπισμό των συνεπειών μιας κοινής οικονομικής δοξασίας και εκθέτοντας αυτές τις κοινές δοξασίες περί οικονομίας ως ένα σύνολο λογικών σφαλμάτων.

Ανάμεσα στις προτάσεις πολιτικής που εισηγείται το βιβλίο είναι η συνηγορία προς το ελεύθερο εμπόριο, η αντίθεση στον έλεγχο των τιμών, η αντίθεση στον νομισματικό πληθωρισμό και η αντίθεση στις κρατικές ενισχύσεις της αγοράς από τον κυβερνητικό προϋπολογισμό:
Κώστας Βελλιάδης

Ο Κώστας Βελλιάδης ήταν Έλληνας διεθνής ποδοσφαιριστής της πρώιμης μεταπολεμικής εποχής, ο οποίος αγωνιζόταν ως τερματοφύλακας για την ομάδα του Άρη, κατακτώντας πρωτάθλημα Ελλάδος του 1946.
Κατανομή t-Student

Στις Πιθανότητες και την Στατιστική, κατανομή t-Student (ή απλά η κατανομή t) είναι κάθε μέλος της οικογένειας των συνεχών κατανομών πιθανότητας που προκύπτει κατά τον υπολογισμό της σημασίας της κανονικής κατανομής του πληθυσμού σε περιπτώσεις όπου το μέγεθος του δείγματος είναι μικρό και η τυπική απόκλιση του πληθυσμού είναι άγνωστη. Λαμβάνοντας υπόψη ότι μια κανονική κατανομή περιγράφει την πληρότητα ενός πληθυσμού,οι t-κατανομές περιγράφουν τα δείγματα που λαμβάνονται από έναν πλήρη πληθυσμό. Κατά συνέπεια, η κατανομή t για κάθε μέγεθος δείγματος είναι διαφορετική, και όσο μεγαλύτερο είναι το δείγμα, τόσο περισσότερο η κατανομή μοιάζει με κανονική κατανομή.

Η κατανομή t παίζει ρόλο σε μια σειρά ευρέως χρησιμοποιούμενων στατιστικών αναλύσεων, συμπεριλαμβανομένων των t-test του Student για την εκτίμηση της στατιστικής σημασίας της διαφοράς μεταξύ των δύο δειγμάτων μέσων, την κατασκευή των διαστημάτων εμπιστοσύνης για την διαφορά μεταξύ δύο πληθυσμών σημαίνει, και την ανάλυση της γραμμικής παλινδρόμησης. Η Κατανομή t-Student εμφανίζεται επίσης στην Μπεϋζιανή ανάλυση των δεδομένων από μια φυσιολογική οικογένεια.

Αν πάρουμε ένα δείγμα n παρατηρήσεων από μια κανονική κατανομή , τότε η κατανομή t με ν = n-1 βαθμούς ελευθερίας μπορεί να οριστεί ως η κατανομή της θέσης της πραγματικής μέσης, σε σχέση με τη μέση τιμή δείγματος και διαιρείται με την τυπική απόκλιση του δείγματος, μετά από ομαλοποίηση πολλαπλασιάζοντας με τον όρο formula_1 . Με τον τρόπο αυτό , η κατανομή t μπορεί να χρησιμοποιηθεί για να εκτιμηθεί πόσο πιθανό είναι η πραγματική μέση να έγκειται σε οποιαδήποτε δεδομένη σειρά.

Η κατανομή t είναι συμμετρική με σχήμα καμπάνας, όπως και η κανονική κατανομή, αλλά έχει βαρύτερες ουρές, που σημαίνει ότι είναι πιο επιρρεπείς στο να παράγουν τιμές που πέφτουν μακριά από τη μέση του. Αυτό το καθιστά χρήσιμο για την κατανόηση της στατιστικής συμπεριφοράς ορισμένων τύπων από μειωμένες τιμές τυχαίων ποσοτήτων, στην οποία παραλλαγή στον παρονομαστή ενισχύεται και μπορεί να παράγει απομακρυσμένες τιμές όταν ο παρονομαστής του δείκτη πέφτει κοντά στο μηδέν. Η κατανομή t του Studentείναι μια ειδική περίπτωση της γενικευμένης υπερβολικής διανομής.
Κάντις Πάτον

Η Κάντις Πάτον ("Candice Kristina Patton", 24 Ιουνίου 1988) είναι Αμερικανίδα ηθοποιός. Είναι ευρέως γνωστή για το ρόλο της ως Iris West στην τηλεοπτική σειρά "The Flash".
Τσάρλι Άστον

Ο Τσάρλι Άστον (αγγλικά : Charles Lane "Charlie" Aston) (1875 - 1931) ήταν Άγγλος ποδοσφαιριστής.
Έμιλι Μπετ Ρίκαρντς

Η Έμιλι Μπετ Ρίκαρντς ("Emily Bett Rickards", 24 Ιουλίου 1991) είναι Καναδή ηθοποιός, γνωστή για τον ρόλο της ως Felicity Smoak στο κανάλι The CW της τηλεοπτικής σειράς "Arrow".
Institute of Economic Affairs

Το Institute of Economic Affairs ("Ινστιτούτο Οικονομικών Υποθέσεων") είναι ένα θινκ τανκ ελεύθερης αγοράς με έδρα το Λονδίνο. Ιδρύθηκε το 1955 και στην αποστολή του δηλώνει ότι επιδιώκει να «βελτιωθεί η κατανόηση των θεμελιωδών θεσμών μιας ελεύθερης κοινωνίας αναλύοντας και αναπτύσσοντας τον ρόλο των αγορών στην επίλυση οικονομικών και κοινωνικών προβλημάτων».
Κωνσταντίνος Μακρυνιώτης

Ο Κωνσταντίνος Μακρυνιώτης (1897 - 19 Σεπτεμβρίου 1988) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1957 ως το 1960.
Έκλειψη Σελήνης

Έκλειψη Σελήνης είναι το φαινόμενο κατά το οποίο η Σελήνη περνά ακριβώς πίσω από την Γη στην σκιά της. Αυτό μπορεί να συμβεί μόνο εάν ο Ήλιος, η Γη και η Σελήνη είναι σε συζυγία, με την Γη ευρισκόμενη μεταξύ των δύο άλλων σωμάτων. Κάτι τέτοιο είναι δυνατόν μονάχα σε νύχτα με πανσέληνο. Η διάρκεια και το είδος μιας έκλειψης εξαρτώνται από την θέση της Σελήνης 
σε σχέση με τα σημεία που η τροχιά της τέμνεται με την εκλειπτική.

Εν αντιθέσει με την έκλειψη Ηλίου, που είναι ορατή από μικρές σχετικά περιοχές της Γης, μια έκλειψη Σελήνης είναι ορατή από οποιοδήποτε σημείο στην πλευρά της Γης που είναι νύχτα. Το φαινόμενο έχει διάρκεια μερικών ωρών, ενώ μια ολική έκλειψη Ηλίου διαρκεί μονάχα μερικά λεπτά, διότι η Σελήνη έχει μικρότερη σε μέγεθος σκιά.

Η σκιά της Γης μπορεί να διαχωρισθεί νοητά σε δύο ομόκεντρους κύκλους, την καθαυτή σκιά (umbra) και την παρασκιά (penumbra). Η Σελήνη δεν δέχεται απευθείας ηλιακό φως όταν διέρχεται από την σκιά της Γης, ενώ δέχεται όταν διέρχεται από την παρασκιά. Το είδος της έκλειψης καθορίζεται από το κατά πόσον η Σελήνη διέρχεται από τους δύο νοητούς κύκλους. Οι ολικές εκλείψεις, δηλαδή αυτές κατά τις οποίες διέρχεται από την καθαυτή σκιά, είναι σχετικά σπάνιες. Κάθε χρόνο συμβαίνουν από δύο ως πέντε εκλείψεις, οι περισσότερες εκ των οποίων δεν είναι όμως ολικές. Αν είναι γνωστή η ημερομηνία και η ώρα που έλαβε χώρα μια έκλειψη, είναι δυνατή η πρόβλεψη των επόμενων.
Μάνος Δελούκας

Ο Μάνος Δελούκας (γενν. 1928) είναι Έλληνας πολιτικός.

Γεννήθηκε το 1928 στην Πάτρα. Σπούδασε νομικά και πολιτικές επιστήμες. Υπήρξε συνεργάτης του Ανδρέα Παπανδρέου ήδη από την προδικτατορική περίοδο.

Διετέλεσε πρόεδρος της Δημόσιας Επιχείρησης Πετρελαίου και των Διυλιστηρίων Ασπροπύργου από το 1981 ως το 1986. Επίσης, ήταν βουλευτής Αχαΐας του ΠΑΣΟΚ από τον Ιούνιο ως το Νοέμβριο του 1989.
Χαλιμέ Χατούν

Η Χαλιμέ Χατούν (Οθ. Τούρκικα:حلیمه خاتون) (Τούρκικα: "Halime Hatun", 13ος αιώνας - 1281) ήταν η σύζυγος του Ερτογρούλ Γαζή και μητέρα του σουλτάνου Οσμάν Α΄, ιδρυτή της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Halime Valide Hatun Aliyyetü'ş-Şân Hazretleri
Μουσείο Βαλκανικών Πολέμων

Το Μουσείο Βαλκανικών Πολέμων στεγάζεται σε μία ιστορική έπαυλη στη νοτιοανατολική πλευρά του χωριού Γέφυρα του νομού Θεσσαλονίκης.
Αφρικανική αγριόγατα

Η Αφρικανική αγριόγατα ("Felis silvestris lybica"), είναι ένα υποείδος της Αγριόγατας που ζει στην Αφρική, από την Αραβική χερσόνησο έως την Κασπία θάλασσα. Επίσης αναφέρεται και ως Αγριόγατα της Εγγύς Ανατολής και δεν πρέπει να συγχέεται με την Αγριόγατα της Νότιας Αφρικής ("Felis silvestris cafra").
Πιτιλιάνο

Το Πιτιλιάνο είναι ιταλικός δήμος της επαρχίας του Γκροσέτο στην περιφέρεια της Τοσκάνης. Ο δήμος αριθμεί 3.861 κατοίκους. Είναι γνωστός τουριστικός προορισμός χάρη στην ιδιαιτερότητα του ιστορικού του κέντρου, που μοιάζει να έχει παραμείνει αναλλοίωτο από τον μεσαίωνα.
Λευτέρης Χαλυβόπουλος

Ο Λευτέρης Χαλυβόπουλος ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1953.
Αυτοκράτορας Σουντσί

Ο Αυτοκράτορας Σουντσί ("顺治帝", 15 Μαρτίου 1638 - 5 Φεβρουαρίου 1661) ήταν αυτοκράτορας της Κίνας. Πατέρας του ήταν ο Χονγκ Ταιζί και μητέρα του ήταν η Μπουμπουτάι. Ο πατέρας του κατέλαβε το Πεκίνο και έγινε ο πρώτος αυτοκράτορας των Τσινγκ.
LIBRIS

Το LIBRIS ("Library Information System") είναι ένας σουηδικός εθνικός κατάλογος που συντηρείται από την Εθνική Βιβλιοθήκη της Σουηδίας στη Στοκχόλμη. Είναι δυνατόν να αναζητηθούν ελεύθερα περίπου 6.500.000 τίτλους σε εθνικό επίπεδο.

Εκτός από τις βιβλιογραφικές εγγραφές, μία για κάθε βιβλίο ή δημοσίευση, το LIBRIS περιέχει επίσης τον Κατάλογο των καθιερωμένων όρων για τους ανθρώπους.

Ο κώδικας MARC για τον κατάλογο της Σουηδική Ένωση Καταλόγων είναι το SE-LIBR, γνωστό ως: Selibr.

Η ανάπτυξη του LIBRIS άρχισε στα μέσα της δεκαετίας του 1960. Ενώ ο εξορθολογισμός των βιβλιοθηκών ήταν ένα ζήτημα δύο δεκαετίες μετά τον Β Παγκόσμιο Πόλεμο, ήταν το 1965 όταν μια κυβερνητική επιτροπή δημοσίευσε μια έκθεση σχετικά με τη χρήση των ηλεκτρονικών υπολογιστών στην έρευνα των βιβλιοθηκών. Ο κρατικός προϋπολογισμός του 1965 δημιούργησε ένα ερευνητικό συμβούλιο των βιβλιοθηκών ("Forskningsbiblioteksrådet", FBR). Ένα έγγραφο σχεδιασμού, το "Σύστημα Πληροφοριών Biblioteksadministrativt" (BAIS) και δόθηκε στην δημοσιότητα τον Μάιο του 1970, και το όνομα LIBRIS, συντομογραφία για το Σύστημα Πληροφορίας Βιβλιοθηκών, χρησιμοποιήθηκε για μια τεχνική υποεπιτροπή, η οποία ξεκίνησε την 1η Ιουλίου 1970. Το ενημερωτικό δελτίο "LIBRIS-meddelanden" (), έχει δημοσιευθεί από το 1972 και διατίθεται στο διαδίκτυο από το 1997.
Μαρίνα Βλαχάκη

Η Μαρίνα Βλαχάκη είναι Ελληνίδα λαϊκή τραγουδίστρια. 
Γεννήθηκε στο Ηράκλειο Κρήτης και μεγάλωσε στην Αθήνα. 

Σπούδασε φωνητική και θεωρία στον Πειραϊκό Σύνδεσμο και μετά στο Δημοτικό Ωδείο του Πειραιά. Ξεκίνησε να τραγουδάει από 15 χρόνων, δίπλα στη Μαρινέλλα στη «Νεράιδα», και συνέχισε τις εμφανίσεις πλάι σε επίσης, κορυφαία ονόματα, όπως ο Τόλης Βοσκόπουλος, η Ρίτα Σακελλαρίου Γ Ζαμπετα Β. Μοσχολιου Γ. Πουλοπουλο, Χριστιανα και, ένα χρόνο πριν συνεργαστεί με το Στράτο Διονυσίου, βρέθηκε στα «Δειλινά» κοντά στο Δημήτρη Μητροπάνο, το Μανώλη Μητσιά, την Τάνια Τσανακλίδου, την Άννα Βίσση, την Ελπίδα, το Χάρρυ Κλυνν, τον Αντώνη Καλογιάννη. Εκεί την άκουσε για πρώτη φορά ο Στράτος Διονυσίου και την επόμενη σεζόν συνεργάστηκαν τυχαία στη «Φαντασία». Μαζί του τραγουδούσαν ο Τόλης Βοσκόπουλος, ο Μιχάλης Μενιδιάτης, η Λίτσα Διαμάντη, η Δούκισσα, ο Θέμης Αδαμαντίδης, ο Νίκος Νομικός. Τότε ο Στράτος Διονυσίου πρότεινε στη Μαρίνα Βλαχάκη να γίνει παρτενέρ του και από το 1980 και για σχεδόν 10 συναπτά έτη, ήταν παρτενέρ του στις πίστες, στο στούντιο , στις συναυλίες και σε ολεs τιs live εμφανισειs τουs, συμμετείχε στις επιτυχίες του τη δεκαετία του’80 και στους δύο πρώτους προσωπικούς της δίσκουςο Στρατοs Διονυσιου συμμετέχει σε δύο ντουέτα: το «Κράτησέ με» και το «Μου λείπεις», όπως και στις δεύτερες φωνές.

Έχει κάνει 5 προσωπικούς δίσκους:

* 1987: «Κράτησέ με», με τη συμμετοχή του Στράτου στο ομώνυμο τραγούδι του δίσκου, στον οποίο συμμετέχει επίσης και ως συνθέτης, γράφοντας τη μουσική στο τραγούδι «Ήρθα κοντά σου», σε στίχους του Γ. Κλεφτογιώργου.
* 1989: «Είσαι ο ένας», στον οποίο, επίσης ο Στράτος συνέθεσε το ομώνυμο τραγούδι, καθώς επίσης κι άλλα 2 τραγούδια, όπως το «Ξεγελάστηκα» και το «Τι μας χωρίζει», σε στίχους Γ. Βρούβα. Στο δίσκο αυτό υπάρχει και το ντουέτο «Μου λείπεις» με το Στράτο, σε στίχους και μουσική Τάκη Μουσαφίρη.
* 1991: «Δεν έχεις φύγει», στίχοι Γ. Λεκάκη, μουσική Τ. Χαμουρτιάδη, που το ομώνυμο τραγούδι ήταν αφιερωμένο στο Στράτο.
* 1992: «Ισόβια μαζί σου». Το ομώνυμο τραγούδι ακούστηκε και στην ταινία «Όλα είναι δρόμος», 
* 1997: «Μια εγώ, μια εσύ».

Έχει συνεργαστεί με σημαντικούς δημιουργούς, όπως Χρ. Νικολόπουλος, Τ. Σούκας, Θ. Πολυκανδριώτης, Α. Χρυσοβέργης, Σπ. Γιατράς, Τ. Μουσαφίρης, Β. Παπαδόπουλος, Ν.Λουκάς, Σ. Μαραγκουδάκη, Γ. Κλεφτογιώργος, Μ. Γιαπράκας, Σ. Τσιλίκης, Γ. Βρούβας και Ιφιγένεια Γιαννοπούλου.

Digital Singles Toν Οκτωβριο του 2017 κυκλοφορησε απο το Ogdoo music το «ΜΙΑ ΣΤΑΛΑ ΕΣΥ» σε στιχουs Κ Μπαλαχουτη και σε μουσικη του Γ. Πηλιχου«και επαιξε στην τηλεοπτικη σειρα του ΑLPHA«ΤΑΤΟΥΑΖ»

Νοεμβριο του 2020 κυκλοφορησε το «ΔΥΟ ΣΤΡΟΦΕΣ» σε στιχουs του Γιωργου. Κλεφτογιωργου και σε μουσικη του Σταματη Χρηστου

Κατηγορία:Λαϊκοί τραγουδιστές
Δημήτρης Καζαντζής

Ο Δημήτρης Καζαντζής είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1953.
Τάγμα του Αγίου Στεφάνου

Το Τάγμα του Αγίου Στεφάνου (Επισήμως: Sacro Militare Ordine di Santo Stefano Papa e Martire, "Άγιο Στρατιωτικό Τάγμα του Αγίου Στεφάνου Πάπα και Μάρτυρα") είναι τοσκάνικο δυναστικό-στρατιωτικό τάγμα με έτος ίδρυσης το 1561. Το τάγμα ιδρύθηκε από τον Κόζιμο Α΄ των Μεδίκων, πρώτο Μέγα Δούκα της Τοσκάνης. Το τελευταίο μέλος της Δυναστείας των Μεδίκων που υπήρξε ηγέτης του τάγματος ήταν ο Τζαν Γκαστόνε των Μεδίκων το 1737. Το τάγμα διαλύθηκε οριστικά 1859, έπειτα από την προσάρτηση της Τοσκάνης από το Βασίλειο της Σαρδηνίας. Τόσο το πρώην Βασίλειο της Ιταλίας, όσο και η τωρινή Ιταλική Δημοκρατία, επίσης δεν αναγνωρίζουν το τάγμα ως νομική οντότητα, ωστόσο το αποδέχονται ως ιδιωτικό φορέα.
Ίδρυμα Αικατερίνης Λασκαρίδη

Το Ίδρυμα Αικατερίνης Λασκαρίδη είναι πολιτιστικό και πνευματικό ίδρυμα το οποίο ιδρύθηκε το 2007 και βρίσκεται στον Πειραιά με πρόεδρο του τον Παναγιώτη Λασκαρίδη. Ανάμεσα στις δραστηριότητες του περιλαμβάνονται εκδόσεις μελετών, εκπαιδευτικά προγράμματα, λογοτεχνικοί διαγωνισμοί στη δευτεροβάθμια εκπαίδευση, μνημόνια συνεργασίας και έρευνας με πανεπιστημιακά ιδρύματα, συντήρηση κτισμάτων, πανεπιστημιακές υποτροφίες, και ψηφιοποίηση και οργάνωση ιστορικού υλικού.

Πριν την ίδρυση του οργανισμού, προϋπήρχε η "Bιβλιοθήκη" "Καίτη Λασκαρίδη" η οποία ιδρύθηκε το 1993 στην περιοχή Νέο Φάληρο του Πειραιά από τον Κωνσταντίνο Λασκαρίδη, δίνοντας του το όνομα της συζύγου του προς μνήμη της. Το 2007 με τη δημιουργία του "Ιδρύματος Αικατερίνης Λασκαρίδη", η βιβλιοθήκη ως οργανισμός ενσωματώθηκε σε αυτό. Η βιβλιοθήκη περιλαμβάνει συλλογές που συνολικά διαθέτουν πάνω από 250.000 τίτλους βιβλίων και μεγάλης αξίας συλλογές λογοτεχνικών και ιστορικών έργων, μαζί με χειρόγραφα και οπτικοακουστικό υλικό.
Λουάρ-ε-Σερ

Το Λουάρ-ε-Σερ (γαλλικά: "Loir-et-Cher") είναι νομός ("département") της κεντρικής Γαλλίας. Πήρε το όνομά του από τα δύο ποτάμια που τον διασχίζουν, τον Λίγηρα στον Βορρά και τον Σερ στον Νότο. Πρωτεύουσα του Λουάρ-ε-Σερ είναι η Μπλουά. Έχει 331.656 κατοίκους (2012) και έκταση 6.343 χμ².
Θωμάς Μαγκριώτης

Ο Θωμάς Μαγκριώτης (1882 - Γιαννιτσά, 14 Σεπτεμβρίου 1944) ήταν Έλληνας επιχειρηματίας, βουλευτής Πέλλης και Δήμαρχος Γιαννιτσών.

Εκτελέστηκε στις 14 Σεπτεμβρίου του 1944 στη Σφαγή των Γιαννιτσών, μαζί με τουλάχιστον 100 άλλους συμπολίτες του, από Έλληνες συνεργάτες των Γερμανών.
Κιννάμωμον

Νεαρά φύλλα "Cinnamomum tamala", [[Κεράλα]], [[Ινδία]].
Το Κιννάμωμον "(Cinnamomum)", είναι ένα γένος αειθαλών αρωματικών δέντρων και θάμνων, που ανήκουν στην οικογένεια των Λαουρίδων "(Lauraceae)". Τα είδη των Κιννάμωμου έχουν αρωματικά έλαια στα φύλλα και τον φλοιό τους. Το γένος περιλαμβάνει πάνω από 300 είδη, που διανέμονται στις τροπικές και υποτροπικές περιοχές της Βόρειας Αμερικής, Κεντρικής Αμερικής, Νότιας Αμερικής, Ασίας, Ωκεανίας και της Αυστραλασίας. Το γένος περιλαμβάνει επίσης και ένα μεγάλο αριθμό οικονομικά σημαντικών δέντρων.
Κώστας Ακρίβος

Ο Κώστας Ακρίβος είναι Έλληνας συγγραφέας. Κατάγεται από τον Βόλο Μαγνησίας και είναι καθηγητής φιλολογίας στην Μἐση Εκπαίδευση.
Άραχθος Παχυκαλάμου

Ο Άραχθος Παχυκαλάμου είναι ποδοσφαιρική ομάδα με έδρα το Δημοτικό Γήπεδο Παχυκαλάμου Άρτας. Ιδρύθηκε το 1983, ανήκει στη δύναμη της Ε.Π.Σ. Άρτας κι έχει συμμετοχές στη Δ'Εθνική.
Ηρακλής Γκαντίνας

Ο Ηρακλής Γκαντίνας ήταν Έλληνας ποδοσφαιριστής της πρώιμης μεταπολεμικής εποχής, ο οποίος αγωνιζόταν ως τερματοφύλακας για την ομάδα του Άρη κατά την δεκαετία του '50.
Στέλιος Σπανός

Ο Στέλιος Σπανός ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας από το 1948 μέχρι το 1955.
Dheepan

Dheepan: Ο άνθρωπος χωρίς πατρίδα (πρωτότυπος τίτλος: Dheepan, "Ντιπάν") είναι ο τίτλος γαλλικής δραματικής ταινίας, παραγωγής 2015, σε σκηνοθεσία και σενάριο του Ζακ Οντιάρ. Είναι εν μέρει εμπνευσμένη από τα "Περσικά γράμματα" του Μοντεσκιέ. Με πρωταγωνιστή τον συγγραφέα και πολεμιστή σε παιδική ηλικία των τίγρεων του Ταμίλ Τζεσουθάσαν Αντονιθάσαν, η ταινία περιγράφει την ιστορία τριών προσφύγων Ταμίλ που εγκαταλείπουν την παραδομένη στον εμφύλιο πόλεμο Σρι Λάνκα και μεταναστεύουν στην Γαλλία ελπίζοντας να ξαναφτιάξουν τις ζωές τους. Η ταινία κέρδισε τον Χρυσό Φοίνικα στο Φεστιβάλ Καννών 2015.
Τζον Ξέρον

Ο Τζον Ξέρον ή Γιάννης Ξηρόκωστας (1890–1967) ήταν Ελληνοαμερικανός ζωγράφος. Θεωρείται πρωτοπόρος της αφηρημένης τέχνης στις ΗΠΑ και έγινε γνωστός στο εξωτερικό με το όνομα Jean Xceron.
Χρήστος Μαχαιρίτσας

Ο Χρήστος Μαχαιρίτσας (1932 - 24 Δεκεμβρίου 1992) ήταν Έλληνας διπλωμάτης και στέλεχος διεθνών οργανισμών. Διετέλεσε διευθυντής του Διπλωματικού Γραφείου του πρωθυπουργού Ανδρέα Παπανδρέου από τον Οκτώβριο του 1981 έως το Σεπτέμβριο του 1987.
Διάτμηση

Διάτμηση ονομάζεται η καταπόνηση που εμφανίζεται σε ένα σώμα όταν δύο ίσες και αντίθετες δυνάμεις ενεργούν κάθετα στον άξονα του.

Στη μηχανική διατμητική τάση ονομάζεται το πηλίκο της παράλληλης ή εφαπτομενικής δύναμης που εφαρμόζεται σε μια διατομή του υλικού προς την επιφάνεια της διατομής. Δηλαδή η διατμητική τάση είναι η τάση που είναι παράλληλη στο επίπεδο της διατομής.
Συμβολίζεται δε με το ελληνικό μικρόγραμμα τ (ταυ). Μονάδα μέτρησης της διατμητικής τάσης στο Διεθνές Σύστημα Μονάδων (SI) είναι το πασκάλ που είναι ίσο με 1 Νιούτον (μονάδα ασκούμενης δύναμης) ανά τετραγωνικό μέτρο (μέτρο επιφάνειας εφαρμογής στο SI).
Μιτσίκο Σόντα

μικρογραφία|260x260εσ|Η αυτοκράτειρα Μιτσίκο Σόντα το 2014
Η Μιτσίκο Σόντα (γεννήθηκε στις 24 Οκτωβρίου 1934, () είναι η σύζυγος του 125ου αυτοκράτορα της Ιαπωνίας Ακιχίτο και η βασιλομήτωρ του 126ου αυτοκράτορα της Ιαπωνίας Ναρουχίτο. Ήταν η πρώτη αυτοκράτειρα της Ιαπωνίας που δεν προερχόταν από τον Αυτοκρατορικό Οίκο της Ιαπωνίας αλλά από την αστική τάξη της Ιαπωνίας.
Λοιμός των Αθηνών

Άποψη της [[Ακρόπολη Αθηνών|Ακρόπολης των Αθηνών]] στην αρχαία Αθήνα, [[Λέο φον Κλέντσε]], 1846, [[πινακοθήκη του Μονάχου]]
Ο Λοιμός των Αθηνών ή «σύνδρομο του Θουκυδίδη» ήταν μια καταστροφική επιδημία η οποία εκδηλώθηκε στην πόλη-κράτος των Αθηνών στην αρχαία Ελλάδα, κατά το δεύτερο έτος του Πελοποννησιακού πολέμου, το 430 π.Χ., και ενώ η πόλη πολιορκούνταν από τους Σπαρτιάτες. Θεωρείται πως η επιδημία πρωτοεμφανίστηκε στο κύριο λιμένα της Αθήνας, τον Πειραιά, που αποτελούσε την κύρια είσοδο προμηθειών της πόλης. Ο λοιμός εμφανίστηκε και σε άλλες περιοχές της ανατολικής Μεσογείου, επέστρεψε δύο φορές, το 429 π.Χ. και τον χειμώνα του 427/426 π.Χ., και η καταστροφή που προκάλεσε στον πληθυσμό της Αθήνας ήταν ένα σημαντικό πρώτο πλήγμα για την πόλη ως προς την εξέλιξη του πολέμου.

Προκάλεσε το θάνατο ενός μεγάλου ποσοστού των κατοίκων της πόλης, ανάμεσα στους οποίους και του ίδιου του Περικλή μαζί με τα μέλη της οικογενείας του, ενώ οι λεπτομερείς μαρτυρίες του Θουκυδίδη είναι ανεκτίμητες για την μελέτη του γεγονότος, καθώς ο ίδιος ήταν αυτόπτης μάρτυρας και είχε μολυνθεί, αλλά κατόρθωσε να επιζήσει. Επίσης, ο Ιπποκράτης ήταν ένας από τους γιατρούς που βρίσκονταν στην πόλη και η συνεισφορά του στην αντιμετώπιση του λοιμού ήταν σημαντική.
Απόστολος Αηδονάς

Ο Απόστολος Αηδονάς του Γεωργίου (Θεσσαλονίκη, 1918 - 10 Αυγούστου 2009) ήταν Έλληνας δικηγόρος και βουλευτής Θεσσαλονίκης επί δεκαετίες. Ήταν επίσης Γενικός Επιθεωρητής της ΔΕΘ και Γενικός Διευθυντής Οργανισμού Λιμένος Θεσσαλονίκης. Για την αντιστασιακή και πολεμική του δράση τιμήθηκε με τον Πολεμικό Σταυρό Γ΄ Τάξεως και με το Μετάλλιο Εξαίρετων Πράξεων.
Αγαθόβουλος

Ο Αγαθόβουλος ήταν Αλεξανδρινός Κυνικός φιλόσοφος του 2ου αιώνα μ.Χ.

Γεννήθηκε στην Αλεξάνδρεια, όπου κι έζησε τον 2ο αιώνα μ.Χ.. Είναι γνωστός για τις σφοδρές επιθέσεις του εναντίον της ανηθικότητας που μάστιζε την εποχή, όπως επίσης για τον λιτό και έντιμο βίο που διήγε. Ο Αγαθόβουλος ήταν δάσκαλος του φιλοσόφου Πελεγρίνου, γενικότερα όμως για τη δράση του, υπάρχουν μαρτυρίες από τον Λουκιανό, καθώς λίγα είναι γνωστά για τη ζωή του.
Εκκλησία των Γουάντσε

Η Εκκλησία των Γουάντσε (ισπανικά: "Iglesia del Pueblo Guanche") είναι μια θρησκευτική οργάνωση που ιδρύθηκε το 2001 στο Σαν Κριστόμπαλ ντε Λα Λαγούνα (Τενερίφη, Κανάρια Νησιά, Ισπανία), με σκοπό να διασώσει και να διαδώσει την ειδωλολατρική θρησκεία του Γκουάχες. Η εκκλησία ιδρύθηκε από μια ομάδα θιασώτες της Μητέρας Θεάς αυτόχθονες Τσαξιράξι.

Η Εκκλησία εκτελεί τελετουργικά, σύμφωνα με το αρχαίο έθιμο, συμπεριλαμβανομένων των γάμων. Το 2002 έλαβε χώρα ο πρώτος γάμος ιθαγενών της Τενερίφης από την κατάκτηση των Καναρίων κατά τον δέκατο πέμπτο αιώνα. Η Εκκλησία λατρεύει όλους τους Ιθαγενείς θεούς αλλά κυρίως η θεά Τσαξιράξι. Η Εκκλησία τιμά και άλλες θεές μητέρες άλλων θρησκειών.

Η Εκκλησία των Γουάντσε είναι παρόμοια με άλλες νεο-παγανιστικές κινήσεις όπως η Ελληνική εθνική θρησκεία ή η Άσατρου. Το 2008 η Εκκλησία είχε περίπου 300 μέλη.
Scandinavium

Το Scandinavium είναι χώρος εκδηλώσεων στο Γκέτεμποργκ της Σουηδίας. Η κατασκευή του Scandinavium ξεκίνησε το 1969, μετά από δεκαετίες με αποτυχίες, και εγκαινιάστηκε στις 18 Μαΐου του 1971.

Το Scandinavium έχει επιλεγεί ως μια αρένα για πρωτάθληματα κλειστού χώρου τουλάχιστον πενήντα φορές, φιλοξενώντας εκδηλώσεις όπως το Παγκόσμιο Πρωτάθλημα χάντμπολ και χόκεϊ επί πάγου, τα ευρωπαϊκά πρωταθλήματα, τελικό του Davis Cup, και το 1985 στο διαγωνισμό τραγουδιού της Eurovision. Το Scandinavium είναι η αρένα της Φρελούντα ΧΚ μιας σουηδικής ομάδας που αγωνίζεται στο Πρωτάθλημα χόκεϊ επί πάγου Σουηδίας.

Κατηγορία:Γήπεδα χόκεϊ επί πάγου στη Σουηδία
Tele2 Arena

Η Tele2 Arena είναι ένα γήπεδο πολλαπλών χρήσεων στη Στοκχόλμη, στο Johanneshov, νότια από το κέντρο της πόλης. 

Η αρένα έχει συστελλόμενη στέγη και είναι σε θέση να φιλοξενήσει συναυλίες, αγώνες ιππασίας, μηχανοκίνητο αθλητισμό, αθλήματα σε πάγο, banquettes, εκθέσεις, εταιρικές εκδηλώσεις και συνελεύσεις, εκτός από ποδόσφαιρικούς αγώνες. 
Χρησιμοποιείται πάντως περισσότερο για συναυλίες και ποδοσφαιρικούς αγώνες, φιλοξενώντας τους εντός έδρας αγώνες της Allsvenskan. Οι ομάδες που το χρησιμοποιούν είναι οι Τζουργκάρντεν και Χάμαρμπι. Η αρένα έχει χωρητικότητα 30.000 με 33.000 θεατές σε αγώνες ποδοσφαίρου. Οι εγκαταστάσεις του πληρούν τις απαιτήσεις της FIFA και της UEFA για διεθνείς αγώνες και τουρνουά. Όταν χρησιμοποιείται για συναυλίες, το γήπεδο μπορεί να φτάσει σε χωρητικότητα τους 45.000 θεατές. 
Το κόστος κατασκευής υπολογίζεται σε 2,7 δισεκατομμύρια κορόνες, συμπεριλαμβανομένου και ενός νέου χώρου στάθμευσης κάτω από την αρένα. Το κόστος αυτό σταθμίζεται σε σχέση με τα έσοδα από τις πωλήσεις του κτιρίου, τα δικαιώματα και ενοικίαση από τον φορέα που εκτελεί την αρένα. 
Κατηγορία:Αίθουσες συναυλιών στη Σουηδία
Κατηγορία:Αθλητικές εγκαταστάσεις στη Σουηδία
Μιναμότο νο Γιοριτόμο

Ο Μιναμότο νο Γιοριτόμο (πέθανε το 1199) ήταν ο πρώτος Ιάπωνας Σόγκουν του σογκουνάτου Κακαμούρα (1192-1333). Αργότερα η θέση μονιμοποιήθηκε και υπήρχε μέχρι το τέλος της περιόδου Έντο (1868).
Friends Arena

Το Friends Arena είναι ένα εθνικό στάδιο της Σουηδίας και χρησιμοποιείται κυρίως για αγώνες ποδόσφαιρου.

Έχει επίσης αναδιπλούμενη οροφή και είναι γήπεδο πολλαπλών χρήσεων που βρίσκεται δίπλα στη λίμνη Råstasjön στην Σόλνα, ακριβώς βόρεια του κέντρου της πόλης της Στοκχόλμης. Το στάδιο χρησιμοποιείται κυρίως από την εθνική ομάδα ποδοσφαίρου της Σουηδίας, για το Σουηδικό πρωτάθλημα ποδοσφαίρου, Allsvenskan, από την ποδοσφαιρική ομάδα ΑΙΚ και για τον τελικό του Melodifestivalen (με εξαίρεση το 2021 λόγω της πανδημίας COVID-19. Ο χώρος έχει συνολική χωρητικότητα 65.000 θεατές σε συναυλίες και 50.000 σε ποδοσφαιρικούς αγώνες, αλλά για ασφάλεια και άνεση στο γήπεδο μπορεί να μειωθεί η χωρητικότητα ώστε να επιτευχθεί ένα πιο οικείο περιβάλλον για τις μικρότερες εκδηλώσεις, με χωρητικότητα περίπου 20.000 θεατές. Το Friends Arena είναι το μεγαλύτερο γήπεδο ποδοσφαίρου στην Σουηδία.
Rai 1

Το κανάλι Rai 1 (μέχρι το Μάιο του 2010 γνωστό ως Rai Uno) είναι το πρώτο και κυριότερο τηλεοπτικό κανάλι του δημόσιου ραδιοτηλεοπτικού οργανισμού της Ιταλίας, το οποίο έχει την μεγαλύτερη τηλεθέαση στην χώρα. Πρόκειται για ένα κανάλι γενικού ενδιαφέροντος, επικεντρωμένο σε εκπομπές και ταινίες. Ο βασικός ανταγωνιστής του είναι το Canale 5 της Mediaset, ιδιοκτησία της "Fininvest S.p.A." η οποία ανήκει στον Σίλβιο Μπερλουσκόνι.
Ρούλα Χριστοπούλου

Η Ρούλα Χριστοπούλου (16 Δεκεμβρίου 1957) είναι Ελληνίδα ηθοποιός και τραγουδίστρια.
TVP2

Το TVP2 ("TVP Dwa", ελληνικά: Πρόγραμμα δύο) είναι ένα δημόσιο τηλεοπτικό κανάλι που μεταδίδεται από την πολωνική ραδιοτηλεοτική δημόσια εταιρία της Πολωνίας, την Telewizja Polska. Περιλαμβάνει όλα τα είδη ψυχαγωγίας με ντοκιμαντέρ, ιστορικά θέματα, talk-shows, παιχνίδια, αν και επικεντρώνεται στην ψυχαγωγία υπάρχουν επίσης προγράμματα όπως κωμωδίες, καμπαρέ και θεματικές εκπομπές.
Γιώργος Δέλιος

Ο Γιώργος Δέλιος (1897 - 24 Ιουλίου 1980) ήταν Έλληνας λογοτέχνης από τη Βόρεια Ελλάδα, από τους πρώτους που καλλιέργησαν τον εσωτερικό μονόλογο στη λογοτεχνία. Από το 1962 (οπότε ιδρύθηκε) ως το 1978 ήταν πρόεδρος της Εταιρείας Λογοτεχνών Θεσσαλονίκης. To 1975 τιμήθηκε με κρατικό λογοτεχνικό βραβείο για το δοκίμιό του "Φυσιογνωμίες του ξένου έντεχνου λόγου" (βραβείο κριτικής-δοκιμίου).
Τσιναντέγα

Η Τσιναντέγα (ισπανικά: "Chinandega", ισπανική : [tʃinanˈdeɣa]) είναι πόλη και έδρα του διαμερίσματος της Τσιναντέγα στη Νικαράγουα

Η Τσιναντέγα είναι η πέμπτη μεγαλύτερη πόλη της Νικαράγουας, με έναν πληθυσμό 121.793 κατοίκων (2006), και με 151,000 στο δήμο.
Μιχάλης Κοΐδης

Ο Μιχάλης Κοΐδης ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1951.
TVP1

Το TVP1 (Το πρώτο τηλεοπτικό κανάλι της Πολωνίας) ιδρύθηκε στις 25 Οκτώβρη του 1952 ως TVP (Telewizja Polska SA) και την 1η Σεπτεμβρίου 1958 δημιούργησε μια σειρά από περιφερειακά κανάλια στο Ουούτς, το Κατοβίτσε και τη Βαρσοβία μεταδίδει και παραμένει ένα από τα πιο δημοφιλή σήμερα.
TVP HD

Το κανάλι TVP HD είναι μια ειδική έκδοση της ποιότητας εικόνας και ήχου σε υψηλή ευκρίνεια της εταιρίας Telewizja Polska. Το κανάλι είναι διαθέσιμο στη Βαρσοβία, στο Πόζναν, στην Ζιελόνα Γκούρα, στην Κρακοβία, και στο Κρόσνο από τις 6 μέχρι τις 25 Αυγούστου του 2008. Η μετάδοση γίνεται με εικόνα 1080i και με κωδικοποίηση MPEG4 / H.264. Επίσης μεταδίδεται και δορυφορικά από τον Astra 1KR στις 19.2° ανατολικά.
Ανδρέας Β. Γεωργιάδης

Ο Ανδρέας Β. Γεωργιάδης, γνωστός και ως ο Κρης (Νοέμβριος 1892 - 11 Αυγούστου 1981) ήταν Έλληνας ζωγράφος και ομότιμος καθηγητής της Ανωτάτης Σχολής Καλών Τεχνών, όπου δίδαξε από το 1947 έως το 1961.
Στέλιος Παπουτσόπουλος

Ο Στέλιος Παπουτσόπουλος ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1948 μέχρι τα πρώτα χρόνια της Α' Εθνικής κατηγορίας.
Νίκος Παπάς

Ο Νίκος Παπάς ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1948 ως το 1954.
Μάριον Σίβα

Η Μάριον Σίβα (Ζαχαρούλα Μπούρμπουλα, Μυτιλήνη 1939 - Αθήνα 15 Αυγούστου 1981) ήταν Ελληνίδα τραγουδίστρια και ηθοποιός.
Λυροπετεινός

Ο Λυροπετεινός είναι ορνιθόμορφο πτηνό της οικογενείας των φασιανιδών. Η επιστημονική ονομασία του είδους είναι "Lyrurus tetrix" και περιλαμβάνει 6 υποείδη. 
*Ο λυροπετεινός είναι γνωστός για τα τελετουργικά επίδειξης των αρσενικών κατά την διάρκεια της περιόδου αναπαραγωγής (βλ. Αναπαραγωγή). Στο παρελθόν, είχε εμφανιστεί και στον ελληνικό χώρο (υποείδος "L. t. tetrix"), αλλά η παρουσία του στην χώρα αμφισβητείται, πλέον (βλ. Κατάσταση στην Ελλάδα).
Ζοάο Χαβελάνζε

Ο Ζοάο Χαβελάνζε ("Jean-Marie Faustin Godefroid "João" de Havelange") (8 Μαΐου 1916 - 16 Αυγούστου 2016) ήταν Βραζιλιάνος δικηγόρος, επιχειρηματίας και αθλητικός παράγοντας, που διετέλεσε πρόεδρος της FIFA για 24 χρόνια, από το 1974 ως το 1998.
HRT3

Το κανάλι HRT3 (HTV 3, "Treći program") είναι το τρίτο τηλεοπτικό δημόσιο κανάλι της κροατικής εταιρίας HRT, που είναι ο δημόσιος ραδιοτηλεοπτικός φορέας της χώρας. Το κανάλι έχει εκπαιδευτικό χαρακτήρα και στοχεύει στα παιδιά και στους εφήβους, με τα διαδραστικά προγράμματα που διαθέτει. Το κανάλι μεταδίδεται μόνο δορυφορικά από τον Eutelsat 16A στην συχνότητα 10,721 GHz H 27,500.
HRT4

Το HRT4 (HTV 4, "Četvrti program") είναι το τέταρτο κανάλι της HRT, της δημόσιας τηλεόρασης της Κροατίας. Το κανάλι μεταδίδει προγράμματα με ειδήσεις και διάφορα καθημερινά θέματα. Το κανάλι είναι διαθέσιμο δορυφορικά απο τον δορυφόρο Eutelsat16A στην συχνότητα 10,721 GHz H 27,500.
San Marino RTV

Το κανάλι San Marino RTV είναι το κύριο κανάλι για τους πολίτες του Αγιού Μαρίνου.Το κανάλι έχει δικο του πρόγραμμα ενώ κάποιες φορές συνεργάζεται και με το RAI.Είναι επίσης ένα απο τα μέλη της Ευρωπαϊκής Ραδιοτηλεοπτικής Ένωσης.Επίσης το κανάλι είναι υπεύθυνο για την Συμμετοχή του Αγίου Μαρίνου στη Eurovision,αφού επιλέγει τον καλλιτέχνη που θα εκπροσωπήσει τον Άγιο Μαρίνο στον διαγωνισμό.
NRK3

Το NRK3 είναι το τελευταίο ψηφιακό τηλεοπτικό κανάλι απο τα τρία κανάλια της NRK που απευθύνεται στους νέους και νεαρούς ενήλικες.

Ξεκίνησε στις 3 Σεπτεμβρίου του 2007, και βγήκε στον αέρα από τις 19.30 κάθε βράδυ.Τα χαρακτηριστικά του καναλιού, είναι παρόμοια με τα βρετανικά και αμερικανικά Show όπως το "Sugar Rush", το "Heroes",το "Third Watch", το "The Daily Show", το "True Blood",το "Top Gear" και το "Primeval", καθώς και Νορβηγικές και σκανδιναβικές παραγωγές όπως το Topp 20, και το Det beste FRA Apen Post. Επιπλέον, το κανάλι πρόσφατα άρχισε να εκπέμπει πάρα πολύ δημοφιλές αυστραλιανές σαπουνόπερες. Αργά το βράδυ, συνήθως μετά τα μεσάνυχτα, το NRK3 ματαδίδει το διαδραστικό πρόγραμμα Svisj.

NRK3 μοιράζεται συχνότητα με NRK Super, τηλεοπτικό κανάλι για παιδιά που ξεκίνησε την 1η Δεκεμβρίου του 2007.
HRT

Τα Γραφεία της Κροατικής Ραδιοτηλεόρασης στο [[Ζάγκρεμπ]]
Η δημόσια κρατική τηλεοπτική και ραδιοφωνική εταιρεία της Κροατίας HRT ,(κροατικά: "Hrvatska radiotelevizija", HRT) είναι μια κροατική εταιρεία της δημόσιας ραδιοτηλεόρασης. Λειτουργεί αρκετά ραδιοφωνικά και τηλεοπτικά κανάλια.Το 2011, περισσότερο από το 80% των εσόδων της HRT ήρθε από τα τέλη που έπρεπε να πληρώσουν οι Κροάτες, με κάθε νοικοκυριό στην Κροατία να υποχρεούται να πληρώσει 79 HRK (10 €) ανά μήνα για την δημόσια τηλεόραση, ενώ το υπόλοιπο καλύβεται από τη διαφήμιση (η οποία περιορίζεται από το νόμο).
Αμερικανικός Σύλλογος Εργοθεραπείας

Ο Αμερικανικός Σύλλογος Εργοθεραπείας (αγγλικά: American Occupational Therapy Association , συντ. AOTA) είναι ο Αμερικανικός εθνικός επαγγελματικός σύλλογος που ιδρύθηκε το 1917 για να εκπροσωπήσει τα συμφέροντα και τις ανησυχίες των επαγγελματιών και των σπουδαστών Εργοθεραπείας και να βελτιώσει την ποιότητα των υπηρεσιών Εργοθεραπείας. Τα μέλη του ανέρχονται σε περίπου 63.000 εργοθεραπευτές, βοηθούς εργοθεραπείας και φοιτητές.

Το ιδρυτικό όνομα του Συλλόγου ήταν Εθνική Εταιρεία για την Προώθηση της Εργοθεραπείας.
Λάσλο Κρασναχορκάι

Ο Λάσλο Κρασναχορκάι ("László Krasznahorkai") είναι Ούγγρος μυθιστοριογράφος και σεναριογράφος, γνωστός για τα δύσκολα μυθιστορήματά του, συχνά αναφερόμενα ως μεταμοντέρνα, με δυστοπικά και μελαγχολικά θέματα. Αρκετά από τα έργα του, όπως τα μυθιστορήματα "Satantango" (1985) και "Η μελαγχολία της αντίστασης" (1989), έχουν γυριστεί σε ταινίες από τον Ούγγρο σκηνοθέτη του κινηματογράφου Μπέλα Ταρ. Ο Κρασναχορκάι γράφει στην ουγγρική και στη γερμανική γλώσσα.
Ντιόγκο Ντίας

Ο Ντιόγκο Ντίας (πορτογαλικά: "Diogo Dias"), γνωστός και ως Ντιόγκο Γκόμες (πιθανώς γεννήθηκε πριν το 1450 και πέθανε μετά το 1500), ήταν ένας Πορτογάλος εξευρευνητής του 15ου αιώνα, αδελφός του Βαρθολομαίου Ντιάζ και ο πρώτος Ευρωπαίος που είδε την Μαδαγασκάρη. Ανακάλυψε κάποια από τα νησιά του Πράσινου Ακρωτηρίου μαζί με τον Αντόνιο Νόλι. 

Το 1497 στην πρώτη από τις πορτογαλικές ναυτικές εξερευνητικές αποστολές για την Ινδία, ο Ντιόγκο Ντίας υπηρέτησε ως χρονικογράφος και συγγραφέας στο πλοίο "Σάου Γκαμπριέλ", την ναυαρχίδα του Βάσκο ντα Γκάμα.
Ericsson Globe

Το Στάδιο Γκλόμπεν (Ericsson Globe, αρχικά γνωστό ως Stockholm Globe Arena) είναι ένας κλείστος χώρος για αγώνες και συναυλίες στην Σουηδία. Βρίσκεται στην περιοχή "Johanneshov" της Στοκχόλμης (Stockholm Globe City). Η Ericsson Globe είναι μέχρι και σήμερα το μεγαλύτερο ημισφαιρικό κτίριο στον κόσμο και χρειάστηκαν δυόμισι χρόνια για να κατασκευαστεί. Διαμορφωμένο σαν μια τεράστια λευκή μπάλα, έχει διάμετρο 110 μέτρα (361 πόδια) και εσωτερικό ύψος 85 μέτρα (279 πόδια). Ο όγκος του κτιρίου είναι 605.000 κυβικά μέτρα (21.188.800 κυβικά πόδια). Έχει χωρητικότητα 16.000 θεατών για παραστάσεις και συναυλίες, και 13.850 για το χόκεϊ επί πάγου. Το σχήμα του κλειστού σταδίου αντιπροσωπεύει τον ήλιο στην Σουηδία γιατί έχουν την μεγαλύτερη κλίμακα στον κόσμο του Ηλιακού Συστήματος. Στις 2 Φεβρουαρίου του 2009, τα δικαιώματα ονομασίας της Globe Arena της Στοκχόλμης επίσημα αποκτήθηκε από τη σουηδική εταιρεία τηλεπικοινωνιών Ericsson, και έγινε γνωστή ως η Ericsson Globe.
Saab Arena

Η Saab Arena είναι ένας κλειστός χώρος στην Σουηδία και χρησιμοποιείται για αθλητικές διοργανώσεις και συναυλίες.Το γήπεδο λεγόταν από το 2004 μέχρι το 2014, (Cloetta Center). Άνοιξε το 2004 και η μέγιστη χωρητικότητα του είναι 8.500 θεατές σε αθλητικές διοργανώσεις ενώ σε συναυλίες μπορεί να φτάσει μέχρι τις 11.500 θεατές.Το γήπεδο ανήκει στην αθλητική ομάδα Linköpings HC, που το χρησιμοποιεί για χόκεϊ επί πάγου. Η αρένα έχει επίσης φιλοξενήσει τους ημιτελικούς του Melodifestivalen (μουσική εκδήλωση που στέλνει τον νικητή να αντιπροσωπεύσει την Σουηδία στην Eurovision, το 2005, το 2008 και το 2011.
American Journal of Occupational Therapy

Το American Journal of Occupational Therapy (συντ:AJOT, ελληνικά: "Αμερικανικό Περιοδικό Εργοθεραπείας") είναι ένα διμηνιαίο ιατρικό περιοδικό ομότιμης αναθεώρησης το όποιο εκδίδεται από τον Αμερικανικό Σύλλογο Εργοθεραπείας. Καλύπτει θέματα πρακτικής έρευνας και υγειονομικής περίθαλψης στον τομέα της Εργοθεραπείας.
Canadian Journal of Occupational Therapy

Το Καναδικό Περιοδικό Εργοθεραπείας (αγγλικά: Canadian Journal of Occupational Therapy, συντ.: CJOT, γαλλικά: "Revue canadienne d'ergothérapie") είναι ένα ακαδημαϊκό περιοδικό ομότιμης αναθεώρησης το οποίο καλύπτει το επιστημονικό πεδίο της Εργοθεραπείας. Αρχισυντάκτρια είναι η Helene J. Polatajko (Πανεπιστήμιο του Τορόντο, αγγλικά: University of Toronto). Η πρώτη του έκδοση έγινε το 1933 και εκδίδεται από την Sage Publications.
Δημήτριος Πανάς

Ο Δημήτριος Πανάς (1856-1931) ήταν Έλληνας διπλωμάτης.
Δρόσος Δροσόπουλος

Ο Δρόσος Δροσόπουλος (1876 - 1967) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1934 ως το 1941, ο μακροβιότερος στην ιστορία του Σώματος.
Αλέξανδρος Ζαρκάδας

Ο Αλέξανδρος Ζαρκάδας (1931 - 13 Ιουνίου 2014) ήταν αντιστράτηγος του ελληνικού Στρατού Ξηράς με συμμετοχή στον αντιδικτατορικό αγώνα. Μεταπολιτευτικά διετέλεσε νομάρχης Κέρκυρας και πρόεδρος του Οργανισμού Λιμένος Πειραιώς (ΟΛΠ).
Göransson Arena

Η Göransson Arena είναι ένα κλειστό γήπεδο στην Σουηδία.Άνοιξε το 2009 και έχει θέσεις για 10.000 θεατές σε μουσικές εκδηλώσεις και 4.000 για μπάντι. Το κτίσιμο του γηπέδου χρηματοδότησε η εταιρία Göransson Foundations. Αργότερα πωλήθηκε στην πόλη και την περιφέρεια του Σάντβικεν. Είναι έδρα της ομάδας της πόλης που αγωνίζεται στο άθλημα μπάντι. Η αρένα έχει φιλοφενήσει τους ημιτελικούς του "Melodifestivalen" το 2010.
Σάντβικεν

To Σάντβικεν (Σουηδικά: Sandviken) είναι μια κωμόπολη και έδρα του δήμου Σάντβικεν στην Σουηδία. Έχει 22.965 κατοίκους μέχρι το 2010. Βρίσκεται περίπου 25 χιλιόμετρα δυτικά του Γκέφλε και περίπου 190 χιλιόμετρα βόρεια της Στοκχόλμης. Το σιδηροδρομικό ταξίδι για την Στοκχόλμη, διαρκεί περίπου 2 ώρες και στην "Αρλάντα", το σουηδικό κύριο διεθνές αεροδρόμιο, όχι περισσότερο από 1,5 ώρες.
Στο Σάντβικεν βρισκόταν η εταιρεία μηχανημάτων υψηλής τεχνολογίας Sandvik και το κεντρικά γραφεία της εταιρείας βρίσκονταν εδώ. Αυτό μέχρι τον Ιανουάριο του 2012, όταν μεταφέρθηκαν στη Στοκχόλμη.

Το Σάντβικεν περιλαμβάνει σαν πόλη μια μεγάλη συλλογή από πολιτιστικές δραστηριότητες όπως: το Κουλτούρσκολαν (μουσική, χορό και δράμα), τη Μεγάλη Μπάντα του Σάντβικεν, την συμφωνική Ορχήστρα και ένα μεγάλο αριθμό από τις μουσικές της περιοχής. Η καλλιτεχνική γκαλερί του Σάντβικεν παρουσιάζει όλο το χρόνο διάφορες ενδιαφέρουσες εκθέσεις. Ανάμεσα στα πολλά δημοφιλή τουριστικά αξιοθέατα του δήμου, τα ακόλουθα ξεχωρίζουν για την ειδική μνεία που διαθέτουν: τα ανακαινισμένα βιομηχανικά χωριά Γκούσινγκε και Χέγκμπο Μπρουκ με τα καμίνια τους και τα σιδηρουργεία, χειροτεχνία, αρχοντικά και τις δυνατότητες που προσφέρουν για υπαίθρια αναψυχή Κατά τους χειμερινούς μήνες οι εγκαταστάσεις σκι και οι χώροι για σκι όπως οι Σνόουπαρκ και Κούνγκσμπεργκετ προσελκύουν μεγάλο αριθμό επισκεπτών από κοντά και μακριά.
Λινσέπινγκ

thumb|257x257px

Το Λινσέπινγκ (σουηδικά: Linköping) είναι πόλη στη νότια Σουηδία, με 108.640 κατοίκους το 2016. Είναι έδρα του δήμου Λινσέπινγκ και πρωτεύουσα της περιφέρειας Εστεργέτλαντ. Το Λινσέπινγκ γιόρτασε την 700η επέτειο της ίδρυσης του το 1987. Σήμερα είναι γνωστό για το πανεπιστήμιό του και την βιομηχανία υψηλής τεχνολογίας που διαθέτει.
Blowfish

Ο Blowfish προτάθηκε από τον Bruce Schneier στο εργαστήριο ασφαλείας του Κέιμπριτζ το 1993 και είχε ως στόχο να ξεκινήσει την προσπάθεια για τη δημιουργία ενός καλού κρυπτογραφικού συστήματος το οποίο θα άντεχε στους υπολογιστές του 21ου αιώνα, καθώς οι αλγόριθμοι εκείνης της περιόδου είδη είχαν αρχίσει να γίνονται ευάλωτοι σε επιθέσεις. Είναι ένας αλγόριθμος κρυπτογράφησης τμήματος τύπου Feistel στον οποίο χρησιμοποιείται μια συνάρτηση κρυπτογραφίας σε δεκαέξι επαναλήψεις. Σε κάθε επανάληψη κρυπτογραφούνται 64 bits. Tο μήκος του κλειδιού μπορεί να έχει μήκος μέχρι και 448 bits. Παρόλα αυτά υπάρχει μια περίπλοκη διαδικασία η οποία πρέπει να γίνει πριν από κάθε κρυπτογράφηση. Ο blowfish είναι ένας αλγόριθμος που χρησιμοποιείται μόνο όταν το κλειδί δεν πρέπει να αλλάζει συχνά (το κλειδί σε ένα πραγματικά ασφαλές σύστημα κρυπτογραφίας πρέπει να αλλάζει ανάλογα με την πολιτική ασφαλείας).
Σάαρμπουργκ

Το Σάαρμπουργκ (γερμανικά: "Saarburg") είναι πόλη της Γερμανίας, η οποία βρίσκεται στον νομό Τριρ-Σάαρμπουργκ στο oμόσπονδο κρατίδιο της Ρηνανίας-Παλατινάτου. Το Τριρ, πρωτεύουσα του νομού, βρίσκεται περίπου 20 χλμ. βορειοανατολικά του Σάαρμπουργκ.

Η πόλη βρίσκεται στην όχθη του ποταμού Σάαρ, από τον οποίο πήρε και το όνομά της. Ο Λόικμπαχ, παραπόταμος του Σάαρ, που διασχίζει την πόλη, σχηματίζει εντυπωσιακό καταρράκτη ύψους 18 μέτρων στο κέντρο της πόλης.

Το Σάαρμπουργκ αποτέλεσε τον μεσαίωνα φέουδο των κόμητων και στη συνέχεια δουκών του Λουξεμβούργου. Η ιστορία της πόλης ξεκίνησε με την ανέγερση του κάστρου της τον 10ο αιώνα από τον Ζίγκφριντ του Λουξεμβούργου. Ως το 18ο αιώνα το Σάαρμπουργκ ανήκε στο Ελεκτοράτο του Τριρ. Με την απόσπαση της αριστερής όχθης του Ρήνου από τους Γάλλους, η περιοχή -ως καντόνι Σάαρμπουργκ- έγινε από το 1798 ως το 1814 τμήμα του διαμερίσματος του Τριρ ("Arrondissement de Trier"). Η πόλη έγινε πρωσική μετά το Συνέδριο της Βιέννης (1814-15).

Το Σάαρμπουργκ είναι αδελφοποιημένο με την παρώνυμη γαλλική πόλη Σαρμπούρ, η οποία βρίσκεται στην όχθη του ίδιου ποταμού στo διαμέρισμα Μοζέλ. Είναι επίσης αδελφοποιημένο και με δεύτερη γαλλική πόλη, το Σουλάκ-συρ-Μερ.
Τζορντάν Λοτιές

Ο Τζορντάν Λοτιές (γεννημένος στις 5 Αυγούστου 1984) είναι Γάλλος επαγγελματίας ποδοσφαιριστής, ο οποίος αγωνίζεται στην θέση του κεντρικού αμυντικού για λογαριασμό της ισπανικής ΚΑ Οσασούνα.
Αϊτόρ Καράνκα

Ο Αϊτόρ Καράνκα ντε λα Χοζ (γεννημένος στις 18 Σεπτεμβρίου 1973) είναι Ισπανός πρώην ποδοσφαιριστής, ο οποίος αγωνιζόταν κυρίως ως κεντρικός αμυντικός (σε ορισμένες περιπτώσεις, αγωνίστηκε στην θέση του αριστερού αμυντικού), ενώ είναι ο νυν προπονητής της αγγλικής Μίντλεσμπρο.

Με εξαίρεση ένα σύντομο πέρασμα από τις ΗΠΑ, σε ηλικία 32 ετών, αγωνίστηκε κυρίως στην Ισπανία για λογαριασμό των Αθλέτικ Μπιλμπάο και Ρεάλ Μαδρίτης, αγωνιζόμενος σε 275 αναμετρήσεις της Πριμέρα Ντιβιζιόν σε διάστημα 13 σεζόν και κατακτώντας συνολικά επτά τίτλους με την τελευταία.

Στα τέλη της δεκαετίας του 2000, ο Καράνκα ξεκίνησε προπονητική καριέρα, εργαζόμενος, μεταξύ άλλων, ως βοηθός προπονητή στην Ρεάλ Μαδρίτης.
Γιάννης Γρηγοριάδης

Ο Γιάννης Γρηγοριάδης ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης, από τα τέλη της δεκαετίας του '40 μέχρι το 1954.
Μαρία της Γοτθίας

Η Μαρία της Γοτθίας ήταν η πρώτη σύζυγος του Δαβίδ της Τραπεζούντας.